Diari Oficial de la Generalitat Valenciana


Sumari del DOGV 5525, del 01-06-2007 (2007/7115)

RESOLUCIÓ de 25 d'abril de 2007, de la Direcció General de Qualitat Ambiental, per la qual s'atorga a l'empresa Cerámicas Fanal, SA l'autorització ambiental integrada per a una indústria de fabricació de taulellets en el terme municipal d'Onda (Castelló).
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5525

Data del DOGV
:   01-06-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/7115


Data del document
:   25-04-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Onda
    * empresa privada
    * ceràmica

RESOLUCIÓ de 25 d'abril de 2007, de la Direcció General de Qualitat Ambiental, per la qual s'atorga a l'empresa Cerámicas Fanal, SA l'autorització ambiental integrada per a una indústria de fabricació de taulellets en el terme municipal d'Onda (Castelló). [2007/7115]  
Vistos els documents que apareixen en l'expedient 056/06 IPPC, instruït a instàncies de l'empresa Cerámicas Fanal, SA, a fi d'obtindre l'autorització ambiental integrada per a una indústria de fabricació de taulellets, s'emet la present resolució de conformitat amb els següents,   
Antecedents de fet  
Primer. Amb data 27 de maig del 2005, Rafael Fabregat Ferrer, en representació de l'empresa Cerámicas Fanal, SA, amb CIF D-39.706.224 i domicili social en el camí del Colador sense número, del polígon industrial el Colomer, d'Onda (Castelló), presenta a la conselleria de Territori i Habitatge, la sol·licitud d'autorització ambiental integrada per a una indústria de fabricació de taulellets, que es detalla en l'annex I.  
A la sol·licitud s'acompanya l'informe de compatibilitat urbanística emés per l'Ajuntament d'Onda amb data 20 d'abril del 2004.  
Segon. Una vegada admesa a tràmit la sol·licitud, la conselleria remet l'expedient a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada, a fi que informen sobre la idoneïtat de la documentació que acompanya la sol·licitud.  
Tercer. Amb data 18 d'agost del 2005 se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, d'1 de juliol, de prevenció i control integrats de la contaminació, publicant anunci en el Diari Oficial de la Generalitat (núm. 5073).   
Durant el qual no es presenten al·legacions al projecte, ni en aquesta conselleria ni a l'Ajuntament d'Onda, constant en l'expedient el certificat de la informació pública.  
Quart. Amb data 8 de novembre del 2005, la conselleria de Territori i Habitatge requerix la documentació complementària, que es presenta amb data 30 de març del 2006.  
Cinqué. Amb data 25 d'abril del 2006, i segons el que disposa l'article 18 de la Llei 16/2002, l'expedient es remet a l'Ajuntament d'Onda, que emet un informe favorable amb data 17 de maig del 2006.  
Així mateix, s'han incorporat a l'expedient els informes del Servei de Residus Industrials i del Servei de Protecció de l'Ambient Atmosfèric.  
Sisé. Amb data 8 de novembre del 2006 i 22 de febrer del 2007, la conselleria de Territori i Habitatge requerix la documentació complementària, que es presenta amb data 23 de novembre del 2006 i 2 d'abril del 2007 respectivament.  
Seté. Amb data 28 de març del 2007, la Confederació Hidrogràfica del Xúquer emet un informe favorable sobre la inexistència d'abocament d'aigües residuals, industrials i domèstiques, a domini públic hidràulic (abocament zero).  
Huité. Amb data 23 d'abril del 2007, es realitza el tràmit d'audiència a l'interessat.  
Fonaments de dret  
Primer. D'acord amb l'article 9 de la Llei 16/2002, de prevenció i control integrats de la contaminació, les activitats que apareixen en l'annex 1 d'aquesta llei, estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex 1 de la Llei 16/2002.  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, i en els articles 27 i següents de la Llei 2/2006, de 5 de març, de prevenció de la contaminació i qualitat ambiental.  
Tercer. En la Comunitat Valenciana l'òrgan competent per a atorgar l'autorització ambiental integrada és la conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives.  
D'altra banda, de conformitat amb l'article 15 del Decret 137/2006, de 29 de setembre, del Consell, pel qual s'aprova el Reglament orgànic i funcional de la conselleria de Territori i Habitatge, i la seua ordre de desplegament de 15 de febrer del 2007, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em conferix el Reglament orgànic i funcional de la conselleria Territori i Habitatge, resolc:  
Primer  
Concedir a Cerámicas Fanal, SA l'autorització ambiental integrada per a les seues instal·lacions de fabricació de taulellets, que s'ha de dur a terme en el camí del Colador sense número, del polígon industrial el Colomer, d'Onda (Castelló), referent al Projecte bàsic per a l'autorització ambiental integrada d'una indústria de fabricació i comercialització de taulellets de data maig del 2005 i subscrit per Francisco J. Bonastre Ripoll que queda inscrita en el Registre General d'Instal·lacions IPPC de la Comunitat Valenciana amb el número 067-07/AAI/CV, condicionada al compliment dels requisits següents:  
1. Valors límit d'emissió  
1.1. Emissions atmosfèriques  
1.1.1.Emissions canalitzades  
S'inclouen en la present autorització els següents focus d'emissió:  
  
Els valors límit d'emissió per a focus canalitzats i la periodicitat de controls per ECMCA seran els següents:  
  
\* \* \* \* \* \* \* \* \* \* \* \* \* \* \*  
  
(1) Per als focus origen en forns el cabal de gasos dels quals siga inferior a 3.000 Nm³/h, el valor límit de fluorurs podrà ser de 30 mg/Nm³, sempre que el cabal màssic d'aquest contaminant siga inferior a 0,1 kg/h.  
(2) En els casos en què es preveja la superació d'aquest valor per l'ús de determinades matèries primeres o combustibles, s'ha d'entregar a la conselleria de Territori i Habitatge un estudi tècnic justificatiu que incloga balanços de massa i una proposta de valor límit.  
(3) Queden exclosos de mesurament de contaminants els focus d'evacuació de l'aire de refredament dels forns de cocció de taulells.  
S'ha de dur a terme un pla d'acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció.  
1.1.2. Emissions sonores  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica.  
En particular, els límits sonors establits en la Llei 7/2002 per a zones d'ús industrial són:  
  
1.2. Abocaments  
1.2.1. Aigües residuals industrials  
S'actuarà segons el que ha especificat el projecte, de manera que es garantisca la inexistència d'abocament d'aigües residuals a domini públic hidràulic (abocament zero).  
No es realitzarà cap abocament d'aquestes aigües a la xarxa de sanejament.  
Les canaletes i basses d'emmagatzemament d'aquestes aigües seran perfectament impermeables i estanques.  
Els valors de reciclatge intern o extern d'aigües residuals han de ser superiors al 70% considerant la relació en volum (en m³) entre l'aigua reutilitzada i l'aigua residual resultant del procés. El còmput és aplicable a balanços anuals.  
1.2.2. Aigües sanitàries  
Es disposa de dos punts d'abocament, procedents dels lavabos i vestidors, i que van a parar als col·lectors instal·lats en el polígon industrial. Un dels punts d'abocament és en el col·lector municipal de sanejament i l'altre al col·lector de sanejament propietat de la Generalitat, adjuntant els permisos d'abocament de l'Ajuntament d'Onda (de data 25 de febrer del 2003) i de la Direcció General d'Obres Públiques, de la conselleria d'Infraestructures i Transport (de data 18 de juliol del 2003, en el qual s'indica la connexió dels abocaments a l'EDAR mancomunada d'Onda-Betxí-Vila-Real).  
1.2.3. Aigües pluvials  
Ha de complir el següent condicionat, imposat en l'autorització atorgada per la Confederació amb data 18 d'agost del 2000, relativa a la instal·lació d'un col·lector d'aigües pluvials en zona de policia del barranc de Ratils i l'abocament de pluvials a aquest, en el terme municipal d'Onda (Castelló):  
El punt d'abocament es protegirà adequadament, a fi d'evitar erosions en el marge i el llit.  
L'autoritzat queda obligat a respectar al llarg del marge, que ha de quedar apte i practicable, la zona de servitud de 5 metres d'amplària per a ús públic, de conformitat amb el Reglament del domini públic hidràulic.  
Aquesta autorització no exclou ni pressuposa les que poden ser necessàries d'altres organismes de l'administració central, autonòmica o local.  
L'autoritzat ha de comunicar per escrit les dates de començament i finalització de les obres, i ha d'estar el llit en perfectes condicions de policia.  
Queda totalment prohibit l'abocament d'aigües i productes residuals al llit públic o al subsòl.  
La present autorització no prejutja els límits dels terrenys de domini públic limítrofs, sobre els quals el peticionari no pot al·legar cap dret sense el previ expedient de delimitació.  
S'atorga la present autorització sense perjudici de tercers, deixant fora de perill el dret de propietat i sense que per si sola faculte per a executar obres en zona de servitud alienes a la competència exclusiva de la Confederació Hidrogràfica del Xúquer.  
L'incompliment de qualsevol d'aquestes condicions comportarà la immediata revocació d'aquesta autorització, sense perjudici de l'exigència de les responsabilitats que calguen.  
2. Protecció del sòl i de les aigües subterrànies  
Queda prohibit l'abocament a llit, sòl o subsòl que puga deteriorar la qualitat de les aigües sense comptar amb l'autorització de la Confederació Hidrogràfica del Xúquer.  
No es poden executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
L'empresa ha acomplit l'informe preliminar de situació del sòl d'acord amb el que establix el Reial decret 9/2005, de 14 de gener, pel   
qual s'establix la llista d'activitats potencialment contaminants del sòl i els criteris estàndards per a la declaració de sòls contaminats.  
3. Procediments i mètodes de gestió de residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
3.1. Producció de residus  
S'autoritza la producció dels residus següents, sempre que la seua capacitat de generació anual siga de l'ordre de magnitud dels que a continuació es detalla i la producció de taulellets en les instal·lacions del centre productiu detallat en l'annex I siga de l'ordre de 3.600.000 m²/any.  
El mencionat centre productiu queda inscrit en el Registre General de Productors Autoritzats de Residus de la Comunitat Valenciana amb el número de referència 317/P/RTP/CV, conforme establix l'article 46 de la Llei 10/2000, de 12 de desembre, de residus de la Comunitat Valenciana, i que ha de figurar en els documents de control i seguiment i la resta de documentació que ho necessite. Així mateix ha d'acreditar el pagament de la taxa administrativa corresponent a la pràctica d'inscripció en registres oficials.  
Els residus no perillosos s'entregaran a gestor autoritzat per a aquesta activitat, tal com consta en el projecte.  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments.  
4.1. Control d'emissions atmosfèriques  
La freqüència dels mesuraments de les emissions serà la indicada en l'apartat 1.1 de la present autorització.  
4.1.1. Control de l'emissió de partícules per font difuses  
9.9.1.9. Emmagatzemament i manipulació de materials pulverulents  
L'emmagatzemament i la manipulació de materials pulverulents es realitzarà en les condicions següents:  
Tancament de tots els sistemes de transport de matèries primeres pulverulentes en les fàbriques (cintes transportadores, catúfols, etc.).  
Totes les operacions indicades a continuació es duran a terme en naus tancades dotades de sistemes d'aspiració amb depuració posterior:  
Operacions de recepció de matèries primeres a granel.  
Operacions d'emmagatzemament i descàrrega de grànul atomitzat.  
Operacions d'emmagatzemament del material pulverulent recuperat en els sistemes correctors, de materials mòlts i de fins.  
3.4.5.2. Transport de materials pulverulents  
El transport de materials pulverulents es realitzarà en les condicions següents:  
Reducció de la resuspensió de pols a causa de la circulació interna de vehicles. Per a això es pavimentaran els circuits adequats, es mantindran netes les zones de circulació i es limitarà la velocitat en aquestes.  
Control a l'entrada i l'eixida del complex que els camions van coberts i tancats per a evitar vessaments i sobreeixides. No es permetrà l'accés o l'eixida de la instal·lació a vehicles que no circulen coberts o tancats.  
4.1.2. Control de l'emissió de contaminants  
Abans del 28 de febrer de cada any ha de notificar a la Direcció General de Qualitat Ambiental les dades sobre les emissions a l'aire de la instal·lació relatives a l'any anterior, per mitjà del Registre d'Emissions i Fonts Contaminants (EPER), d'acord amb l'article 3 de l'Ordre de 31 de gener del 2007, de la conselleria de Territori i Habitatge, per la qual s'establix el procediment per a la comunicació de dades sobre emissions per part dels titulars d'instal·lacions sotmeses a l'annex 1 de la Llei 2/2006, de 5 de maig, de prevenció de la contaminació i qualitat ambiental, l'article 8.3 de la Llei 16/2002 i la Decisió 2000/479/CE, de 17 de juliol del 2000.  
6.2.8.4. Sistemes de depuració de partícules  
Han de disposar de sistemes correctors de depuració de l'emissió a l'atmosfera, com a mínim, els focus que evacuen corrents de gasos provinents d'aspiracions de material pulverulent. Així mateix, disposaran també d'aquests sistemes correctors els focus associats als forns de cocció, sempre que siguen necessaris per al compliment dels límits d'emissió de partícules establits per aquesta resolució.  
El funcionament correcte d'aquests sistemes correctors s'assegurarà per mitjà del control i registre en continu d'almenys, un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge d'aquest paràmetre ha de ser verificat per entitats col·laboradores de l'administració en matèria de qualitat ambiental i estar a disposició de la conselleria de Territori i Habitatge.  
8.9.3.0. Condicions de presa de mostres i expressió de resultats  
Punts de presa de mostra: Els focus canalitzats, han de tindre la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua altura no sols ha de complir el que establix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'altura del punt d'abocament d'un focus, no existisquen altres estructures d'altura superior a la del mateix focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o rebuf).  
Preferiblement, la temperatura dels gasos en el punt de mostratge serà menor de 200ºC.  
Les mesures es realitzaran en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.  
Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 18% de O2.  
Les mesures de fluor es realitzaran amb sondes de tefló o material teflonat.  
4.2. Control d'abocaments  
Abans del 28 de febrer de cada any ha de notificar a la Direcció General de Qualitat Ambiental les dades sobre les emissions a l'aigua de la instal·lació relatives a l'any anterior, per mitjà del Registre d'Emissions i Fonts Contaminants (EPER), d'acord amb l'article 3 de l'Ordre de 31 de gener del 2007, de la conselleria de Territori i Habitatge, per la qual s'establix el procediment per a la comunicació de dades sobre emissions per part dels titulars d'instal·lacions sotmeses a l'annex 1 de la Llei 2/2006, de 5 de maig, de prevenció de la contaminació i qualitat ambiental, l'article 8.3 de la Llei 16/2002 i la Decisió 2000/479/CE, de 17 de juliol del 2000.  
4.3. Control de residus  
Els residus poden ser emmagatzemats durant un període igual o inferior a sis mesos, en el cas de perillosos, i en el cas de residus no perillosos poden emmagatzemar-se per un període d'un any quan la destinació final siga l'eliminació i de dos anys quan la seua destinació final siga la valorització, i ha de ser entregats a gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, ha d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament ha d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o dificulte la seua gestió.  
Es comptarà amb l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà segons la naturalesa del vessament.  
L'envasament i l'etiquetatge dels residus serà d'acord amb el que han exposat els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.  
Entregarà els residus a gestors que disposen de la corresponent autorització administrativa per a la gestió d'aquests residus.  
S'ha d'elaborar un pla de prevenció i reducció de residus que es presentarà en la Direcció General de Qualitat Ambiental cada quatre anys.  
Així mateix emplenarà la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'especificarà l'origen i la quantitat dels residus produïts, la destinació donada a cada un d'ells i la relació dels que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.  
4.4. Control de soroll  
Respecte el nivell de sorolls transmesos a l'exterior, ha de complir-se el que establix la Llei 7/2002, de 3 de desembre, de la Generalitat Valenciana de protecció contra la contaminació acústica.   
Cada cinc anys s'ha de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Aquesta auditoria ha de ser realitzada per una entitat col·laboradora en matèria de contaminació acústica d'acord amb el que establix el Decret 229/2004, de 15 d'octubre, del Consell de la Generalitat, pel qual s'establixen les funcions de les entitats col·laboradores en matèria de qualitat ambiental i es crea i regula el seu registre.   
Se'ls concedix un termini de tres mesos, a partir de la concessió d'aquesta autorització perquè presenten l'informe de l'última auditoria acústica realitzada.  
El titular ha de disposar del llibre de control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
5. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
Així mateix, quan es determine el cessament d'alguna de les unitats, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.  
6. Altres condicions  
Respecte a l'abastiment d'aigua per a l'activitat, s'ha d'obtindre l'ampliació de la concessió d'aprofitament d'aigües subterrànies, sol·licitada amb data 17 de juny del 2002.  
Cal ajustar-se al que disposa el Reial decret 865/2003, de 4 de juliol, pel qual s'establixen els criteris higienicosanitaris per a la prevenció i el control de la legionel·losi.  
Ha de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el Reglament per al desenvolupament de l'esmentada llei.  
Cal ajustar-se al que disposa el Reial decret 9/2005, de 14 de gener, pel qual s'establix la llista d'activitats potencialment contaminants del sòl i els criteris i estàndards per a la declaració de sòls contaminats.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Es compliran totes les disposicions aplicables per a garantir la protecció de la salut de les persones.  
Es comprovarà en el control inicial que s'han realitzat les mesures previstes en el projecte.  
Segon  
L'Autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions al Servei de Control Integrat de la Contaminació a l'efecte del reconeixement corresponent, presentant-se prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la conselleria de Territori i Habitatge.  
Cinqué  
L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé  
El titular de les instal·lacions objecte de la present resolució, a més de les obligacions que amb caràcter general establix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la conselleria de Territori i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als qui realitzen les actuacions de vigilància, inspecció i control.  
Seté  
En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 25 d'abril de 2007. El director general de Qualitat Ambiental: Jorge Lamparero Lázaro.  
ANNEX I  
CARACTERÍSTIQUES DEL PROJECTE  
Cerámicas Fanal, SA és una empresa dedicada a la fabricació de taulellets, ubicada en el terme municipal d'Onda, que tramita l'autorització ambiental integrada, tant de les instal·lacions actuals com de l'ampliació que pretén realitzar, consistent en la construcció d'un magatzem de producte acabat. La capacitat de producció de paviment ceràmic és de 3.600.000 m²/any.   
El procés productiu comença amb la recepció i l'emmagatzemament en sitges de l'argila atomitzada, que posteriorment, i a través de cintes, alimentaran els motles de les premses automàtiques per al premsat de les peces. Una vegada la peça està conformada, passa fins a un assecador automàtic tipus vertical, a l'eixida del qual les peces passen directament a les línies d'esmaltat.  
Després d'aplicar sobre la peça l'esmalt i les decoracions, les peces seguixen per la línia fins a arribar a la màquina de càrrega, per a finalment ser emmagatzemades en espera de passar pel forn de corrons de tipus monoestrat per a la seua cocció. Les peces ja cuites són classificades segons la qualitat de les peces, i embalades en caixes agrupades per qualitats. L'apilament de les caixes en els palets es realitza de manera contínua i automàtica.  
Des del punt de vista energètic, es consumirà gas natural per als diferents assecadors i forns, gasoil per a les carretons elevadores, i electricitat per a la maquinària i enllumenat en general.  
Des del punt de vista d'emissions atmosfèriques, la instal·lació posseïx diferents focus o xemeneies, aquests són com a conseqüència del funcionament de diferents forns, assecadors i filtres, que es troben instal·lats en l'establiment industrial. Com a mesures correctores per a reduir les emissions a l'atmosfera s'instal·len filtres de mànegues per a captació de partícules en les seccions de recepció d'argiles, premsat i línies d'esmaltat.  
Des del punt de vista hidrològic, s'abastix a través de pou propi, per a alimentar els diferents consums de la seua planta industrial. Els únics abocaments que realitza són els provinents tant de les aigües pluvials com de les aigües sanitàries, disposant de permís d'abocament d'ambdós. Les aigües residuals industrials són canalitzades fins una bassa i gestionades per una empresa gestora autoritzada. Les xarxes de canalització dels diferents tipus d'aigua es troben totalment separades i independents unes d'altres.  
Des del punt de vista de la producció de residus, aquests seran adequadament emmagatzemats, etiquetatges i entregats a gestor autoritzat.